سوڍل فقير

سوڍل فقير لغاري ، جنھن کي عام طور تي سوڍل فقير  جي نالي سان سڃاتو ويندو ھو، سنڌ جو ھڪ صوفي راڳي ھو. سوڍل فقير 1959ع تي تعلقي موري جي ديهه خيري ديري جي ھڪ ڳوٺ لغاري بجراڻيءَ ۾ ڄائو.  جيري ۽ شگر جي بيماري سبب 17 جولاءِ 2024ع تي وفات ڪري ويو.

ننڍپڻ
سوڍل فقير جو خاندان جو تعلق ڳوٺ چاڪر ڪوٽ، تعلقي جوهي، ضلعي دادو سان آھي. جتان لڏي سندس خاندان تڏھوڪي ضلعي نوابشاھہ جي ديهه خيري ديري، موري تعلقي ۾ ويٺا ۽اتي سوڍل فقير جي پيدائش 1959ع ڌاري ٿي. تنھن کان پوءِ 1990ع ڌاري اڇي موري شھر ۾ ويٺو، ھن جو ڏاڏو محمد حسن لغاري ۽ والد علي بخش لغاري پڻ صوفي راڳ ڳائيندا ھئا.

پيشوار زندگي
ھن راڳ جي تربيت سندس والد کان حاصل ڪئي، ۽ 20 سالن جي ڄمار ۾ ھن صوفي راڳ ڳائڻ شروع ڪيو. ھن شاهه عبداللطيف ڀٽائي، سچل سرمست، جانڻ چن ۽ راشد مورائي سميت ڪيترن شاعرن جا ڪلام ڳايا.  ماڪا اسٽوڊيو پاران ھن جون 12/13 رڪارڊ ڪيل ڪيسٽون رليز ڪيون ويون. ڪورونا وبا جي دؤران راڳ ويراڳ تي بندش سبب ھن جي مالي ۽ معاشي حالت تنگ ٿي پئي ۽ فاقاڪشي ڪاٽڻ تي مجبور ٿي پيو ۽ سنڌ جي ثقافت کاتي ڪا سار نه لڌي.

وفات
ڪافي وقت کان جيري ۽ شگر جي بيماري ۾ مبتلا هو، ۽ 17 جُولاءِ نوابشاھ جي ھڪ اسپتال ۾ وفات ڪري ويو، ھن کي ڳوٺ لغاري بجراڻي ۾ دفن ڪيو ويو.

ردعمل
سندس وفات تي وڏي وزير سيد مراد علي شاهہ، گھرو وزير ضياءَ الحسن لنجار، سيد زين شاھہ، ۽ غلام مرتضيٰ جتوئي  ڏک جو اظهار ڪيو.

 حوالا 

زمرو:1959ع جون پيدائشون
زمرو:2024ع جون وفاتون
زمرو:سنڌي راڳي